SADAKAH PAK HAJI
Oleh: Dayat El-Amrozie, Barabai, Banjarmasin
Alkisah ada dua baranak, nang uma lawan nang anak, hidup baduduan ja lagi, miskin ha pulang. Maklum nang laki suda lawas maninggal, jadi nang bini hidup mambalu ja. Saking miskinnya ne, nang anak kada baisi pakaian lagi, nang ada sudah kada sadang lagi. Jadi batilanjang tu pang tiap hari. Cuma nang anehnya, tiap hari si anak ne mambawa duit banyak banar untuk ukuran kakanakan. Bingung ae nang uma, laluai batakun lawan nang anak. “Uuyy Tuh, di mana ikam kulihan duit? Mancuntankah? Kuwitan ikam kadada nang katurunan malingnya?” Jar nang uma ne batakun sambil bamamai.
”Kada ma ae, ulun kada manyuntan. Ini 100% halal. Ulun ne dijulungi pa haji nang rancak liwat tu nah, waktu ulun bagantungan di puhun asam, dikiyau sidin: “Uy Tuh, turun ka sini nah”, imbah ulun turun di julungi sidn duit 50ribuan, jar sidin: “Tuh, suruh mama ikam manukar pakaian gasan ikam, supaya ikam kada batilanjangan lagi,” kaya itu kisahnya ma ae”.
Lalu ay nang uma ne bapikir, “Mun anak ku ja batilanjang dapat duit 50ribu, apalagi aku, bisa sapuluh kali lipat, 500ribu”.
Isuknya langsung ganti posisi, nang uma pulang batilanjangan naik ka atas puhun asam. Kada lawas, lalu pa hajinya. Imbah malihat yang di atas puhun ne bibinian tuha batilanjangan, kada kakanakan lagi, bagana satumat pa haji ni, tuhuk manjanaki dahulu hanyar basuara.
”Uuyy Luh, turun ka sini nah satumat!”
Laluay nang uma ne turun, dalam hati ne nyata dah 500ribu cagar di tangan.
“Nah Luh duit gasan ikam.”
Tanganga nang uma ne malihat duit 3 ribu ja dijulungi pa haji.
“Gasan apa pa haji duit 3 ribu ne? Nukar baras ja kada mayu” ujar nang uma.
Pa haji laluai manjalasakan, “Ini duit 3 ribu, ikam tukarakan ka lading silit, gasan malarap ampun ikam tu nah!”
*****hahahahahahaha.******
zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn mri_Latn